Diari Oficial de la Generalitat Valenciana


Sumari del DOGV 8759, del 11-03-2020 (2020/2037)

RESOLUCIÓ de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a extracció d'òrgans de donants morts, obtenció de teixits de donants morts al centre Hospital Universitari de la Ribera, d'Alzira -València-.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/2037


Data del document
:   12-02-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a extracció d'òrgans de donants morts, obtenció de teixits de donants morts al centre Hospital Universitari de la Ribera, d'Alzira -València-. [2020/2037]  
Liliana Fuster Puig va presentar una sol·licitud de renovació d'autorització sanitària per a l'extracció d'òrgans de donants morts i l'obtenció de teixits de donants morts per a l'Hospital Universitari de la Ribera, amb data 22 de novembre de 2019.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable a la renovació de l'autorització sanitària.  
  
Fonaments jurídics  
1. La Direcció General d'Investigació i Alta Inspecció Sanitària de la Conselleria de Sanitat Universal i Salut Pública és competent per a resoldre en virtut del que disposen l'Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual s'estableixen les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat, i el Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableixen el Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen les normes de qualitat i seguretat; el Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i l'Ordre de 26 de febrer de 2008, del conseller de Sanitat.  
Vistos els antecedents de fet, els preceptes legals esmentats i els altres que són d'aplicació, resolc:  
  
Concedir la renovació de l'autorització sanitària al centre Hospital Universitari de la Ribera per a:  
- Extracció d'òrgans de donants morts vàlida per un període de 5 anys.  
- Obtenció de teixits de donants morts vàlida per un període de 4 anys.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i en podrà donar lloc a la revisió o, fins i tot, a la revocació de l'autorització si les modificacions comporten una alteració substancial de les circumstàncies que van justificar la concessió d'aquesta. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Contra aquesta resolució, que no esgota la via administrativa, els interessats poden interposar un recurs d'alçada davant la Secretaria Autonòmica d'Eficiència i Tecnologia Sanitària, en el termini d'un mes comptador a partir de l'endemà de la data de notificació.  
  
  
València, 12 de febrer 2020.- El director general d'Investigació i Alta Inspecció Sanitaria: Javier Santos Burgos Muñoz.